อูเลอ กึนนาร์ ซูลชาร์

อูเลอ กึนนาร์ ซูลชาร์ (, ; เกิดวันที่ 26 กุมภาพันธ์ ค.ศ. 1973) เป็นชาวนอร์เวย์ เคยเป็นกองหน้าของสโมสรฟุตบอลแมนเชสเตอร์ยูไนเต็ด และเจ้าของฉายาเพชฌฆาตหน้าทารก และเป็นสุดยอดตำนานซุเปอร์ซับ (supersub) ตัวสำรองพลิกเกม เคยเป็นผู้จัดการทีมสโมสรฟุตบอลคาร์ดิฟฟ์ซิตี และม็อลเดอในฟุตบอลลีกของประเทศนอร์เวย์ เคยเป็นผู้จัดการทีมของแมนเชสเตอร์ยูไนเต็ดต่อจากโชเซ มูรีนโย

การทำงานในฐานะผู้จัดการ

แมนเชสเตอร์ยูไนเต็ด
ซูลชาร์กลายเป็นผู้จัดการทีมแมนเชสเตอร์ยูไนเต็ดคนแรกที่สามารถเริ่มคุมทีมและชนะ 8 เกมรวด โดย 6 เกมเป็นการคุมทีมเตะในพรีเมียร์ลีกและอีก 2 เกมในถ้วยเอฟเอคัพ และซูลชาร์ยังทำสถิติในการเริ่มคุมทีมแล้วชนะรวดในพรีเมียร์ลีกเท่ากับการ์โล อันเชลอตตี สมัยคุมทีมเชลซี และเปป กวาร์ดิโอลา ที่คุมทีมแมนเชสเตอร์ซิตี ที่เคยทำเอาไว้ที่ 6 เกมอีกด้วย

ในฤดูกาล 2020–2021 ซูลชาร์ยังสร้างสถิติใหม่ไร้พ่ายในการเป็นทีมเยือนและเป็นทีมอันดับ 2 ที่ดีที่สุดในอังกฤษ ในรายการยุโรปสามารถแก้เกมกลับจากการเป็นทีมตามยอดทีมอย่างเอซี มิลาน ทำให้เป็นตัวเต็งในรายการแข่งขันยูโรปาลีกอีกด้วย

ในการให้สัมภาษณ์สื่อ ซูลชาร์ถือว่าเป็นผู้จัดการทีมที่มีคารมคมคายอย่างหาจับตัวได้ยาก มีวาทศิลป์เป็นเลิศในการตอบคำถาม การเลือกใช้คำพูดแง่บวกช่วยปลุกใจลูกทีม และสามารถซื้อใจผู้บริหารทีมได้ จนได้รับการยกย่องจากทีมคู่แข่งขันในพรีเมียร์ลีกอยู่เนือง ๆ โดยมารับงานกุนซือชั่วคราวแทนโชเซ มูรีนโย สุดท้ายทำผลงานได้ดีจึงเป็นผู้จัดการทีมถาวรของแมนเชสเตอร์ยูไนเต็ด ต่อมาซูลชาร์ถูกปลดออกจากตำแหน่งผู้จัดการทีมแมนเชสเตอร์ยูไนเต็ดหลังพ่ายให้กับวอตฟอร์ด โดยทำผลงานได้อย่างน่าผิดหวัง สามารถชนะได้เพียงแค่ 2 นัดจาก 8 นัดหลังสุดรวมทุกรายการ

เกียรติยศ

ผู้จัดการทีม
แมนเชสเตอร์ยูไนเต็ด
 ยูฟ่ายูโรปาลีก รองชนะเลิศ: 2020–21

ม็อลเดอ
 เอลีเตอเซเรียน: 2011, 2012
 นอร์วีเจียนคัพ: 2013

อ้างอิง

แหล่งข้อมูลอื่น 

 

กองหน้าฟุตบอล
ผู้เล่นในพรีเมียร์ลีก
ผู้เล่นสโมสรฟุตบอลม็อลเดอ
ผู้เล่นสโมสรฟุตบอลแมนเชสเตอร์ยูไนเต็ด
นักฟุตบอลชาวนอร์เวย์
ผู้จัดการทีมฟุตบอลชาวนอร์เวย์
ผู้เล่นในฟุตบอลโลก 1998
ผู้จัดการทีมฟุตบอลในพรีเมียร์ลีก
ผู้จัดการทีมสโมสรฟุตบอลม็อลเดอ
ผู้จัดการทีมสโมสรฟุตบอลคาร์ดิฟฟ์ซิตี
ผู้จัดการทีมสโมสรฟุตบอลแมนเชสเตอร์ยูไนเต็ด
ผู้เล่นในชุดชนะเลิศยูฟ่าแชมเปียนส์ลีก
นักฟุตบอลทีมชาตินอร์เวย์
บุคคลจากเทศมณฑลเมอเรอและรุมส์ดาล